Title: Δυνατοί # αδύναμοι: Φαινόμενα # ουσία

=> Αφού σκεφτείς στη ραψωδία ι της Οδύσσειας* συγκριτικά τον Κύκλωπα και τον Οδυσσέα στον αγώνα μεταξύ τους, με βάση όσα λένε, πιστεύουν και προκαλούν ή κάνουν,

σκέψου κι άλλα, παράλληλα ζεύγη δυνατών - αδύναμων...

* Μπορείς να βρεις τη ραψωδία ι σε μετάφραση το βιβλίο των Μ.Σαμαρά & Κ.Τοπούζη, "Ομηρικά Έπη Οδύσσεια", Α΄ Γυμνασίου, εκδ.ΙΤΥΕ.

Δυνατοί # αδύναμοι: Φαινόμενα # ουσία

Text χωρίς τίτλο

=> Δες τις παρακάτω περιπτώσεις - ιστορίες μυθικές και ιστορικές που μας διδάσκουν:

- Τι σημαίνει δύναμη; Υπάρχει φαινομενική και ουσιαστική δύναμη;
- Και πώς κάποιος γίνεται δυνατός, ποια είναι τα μέσα που χρησιμοποιεί για να νικήσει στους αγώνες τους οποίους πρέπει να κάνει;

ΟΔΗΓΙΕΣ ΕΡΓΑΣΙΑΣ

=> Διάλεξε και μείνε περισσότερο σε μία ή σε περισσότερες ιστορίες, για να συζητήσεις με συμμαθητές/τριές σου:

Σύγκρινε / συγκρίνετε σε τι μοιάζει ή σε τι μοιάζουν με την ιστορία του Οδυσσέα και του Κύκλωπα, ώστε να καταλήξεις / καταλήξετε σε γενικότερα συμπεράσματα - διδάγματα αναφορικά με τα παραπάνω θέματα.

! Σε κάθε ιστορία καθοδηγώ συγκεκριμένα σε τι - πώς να απαντήσεις / απαντήσετε.

Ή

σκέψου / σκεφτείτε άλλη παράλληλη περίπτωση - ιστορία που ξέρεις/ξέρετε εσύ/εσείς, γνωστή ή άγνωστη, αλλά αξιόλογη για να τη μοιραστούμε...

Δαβίδ και Γολιάθ, ιστορία από τα Θρησκευτικά

Text χωρίς τίτλο

=> Τι έκανε τον Δαβίδ τόσο δυνατό ώστε νίκησε τον ανίκητο ως τότε Γολιάθ και έσωσε τον λαό του; Μελέτα την ιστορία τους και βρες απαντήσεις.

=> Μετά σύγκρινε τους δύο αντιπάλους με τον Κύκλωπα και τον Οδυσσέα και βγάλε συμπεράσματα:

- Γιατί θεωρούνται με μια πρώτη ματιά κάποιοι πανίσχυροι, τι μπορεί να προβάλλουν ως δύναμη και τι προκαλούν στους άλλους;
- Τελικά όμως σε τι - πώς μπορεί να υπερισχύουν οι φαινομενικά αδύναμοι;

Credits: Δαβίδ και Γολιάθ; by waldryano; source https://pixabay.com; licence PD

Λέων, ελέφας και κώνωψ: Ποιος φοβάται ποιον;

Text χωρίς τίτλο

=> Τι μας λέει ένας μύθος του Αισώπου για την αδυναμία ενός λέοντα; Έκανε σωστή... αυτοεκτίμηση; Μπες και δες εδώ: Μύθος με αριθμό 292

=> Μετά σκέψου συνολικά τον λέοντα, τον ελέφαντα και τον Κύκλωπα και βγάλε συμπεράσματα:

- Γιατί θεωρούνται κάποιοι δυνατοί;
- Είναι όμως πάντα δυνατοί ή μπορεί να έχουν και αδυναμίες; Και ποιες μπορεί να είναι αυτές / σε ποιους τομείς / γιατί;

Credits: Λέων, ελέφας και κώνωψ; source https://antikleidi.com/2014/02/27/lion-elephant/

Λέων, κώνωψ και αράχνη: Νομίζεις ότι είσαι πιο δυνατός;

Text χωρίς τίτλο

=> Τι μας λέει αυτός ο μύθος του Αισώπου ότι μπορεί να συμβεί όταν κάποιος έχει "μεγάλη ιδέα" για τον εαυτό του;

Κάνει σωστή... αυτοεκτίμηση; Τι μπορεί να τον περιμένει; Μπες και μελέτησε τον μύθο εδώ.

=> Μετά σύγκρινε με την περίπωση του Κύκλωπα και βρες τα κοινά. Σχολίασε γιατί μπορεί να έπαθε ό,τι έπαθε ο Κύκλωπας.

=> Αλλά δες, τέλος, πώς εξηγούνται οι περιπέτειες που πέρασε ο Οδυσσέας μέχρι να γυρίσει στην πατρίδα του, πότε - πώς διέπαρξε ύβρη κι αυτός. Μπες εδώ στο τελείωμα της ραψωδίας ι, βρες όλα τα σημεία που δείχνουν τον αλαζόνα και υβριστή Οδυσσέα, καθώς και την τιμωρία που τον περίμενε.

Credits: Λέων, κώνωψ, αράχνη; by Preetysleepy, OpenClipart-Vectors, Schmidsi; source https://pixabay.com; licence PD

Η στρατιά του Ξέρξη και οι λίγοι Έλληνες του Λεωνίδα

Text χωρίς τίτλο

=> Το 480 π.Χ., στις Θερμοπύλες, ο Σπαρτιάτης βασιλιάς Λεωνίδας με λιγοστούς Έλληνες εμπόδισε αποτελεσματικά την προέλαση της στρατιάς του Πέρση βασιλιά Ξέρξη στην Ελλάδα. Αν και φαινομενικά ο Ξέρξης νίκησε τον Λεωνίδα με τη βοήθεια ενός προδότη, χτυπώντας τον "πισώπλατα", ουσιαστικά έχασε τον πόλεμο χάρη και στον Λεωνίδα.

Μελέτησε το κείμενο του αρχαίου ιστορικού Ηροδότου. Πιο συγκεκριμένα:

1) Μπες πρώτα εδώ και βρες το μέγεθος της στρατιωτικής δύναμης του Ξέρξη.

2) Μπες μετά εδώ και πρόσεξε: Γιατί νιώθει σιγουριά και αυτοπεποίθηση ο Ξέρξης; Και ποιες αξίες προβάλλουν απέναντί του οι Έλληνες, σύμφωνα με τον Σπαρτιάτη Δημάρατο;

3) Μελέτησε τελικά εδώ πώς έκαναν πράξη οι Έλληνες υπό την ηγεσία του Λεωνίδα αυτές τις αξίες στις Θερμοπύλες - με τι "όπλα" αντιστάθηκαν ως την αυτοθυσία τους στη στρατιά του Ξέρξη;

4) Σύγκρινε τους δύο αντιπάλους με τον Κύκλωπα και τον Οδυσσέα και βρες παράλληλα σημεία φαινομενικής δύναμης από τη μια, πραγματικής δύναμης από την άλλη.

- Αλλά σχολίασε και το διαφορετικό τέλος στις δύο ιστορίες: Ποιο σου αρέσει ή σε συγκινεί και γιατί;

Credits: Στρατιωτικός χάρτης μάχης Θερμοπυλών + Λεωνίδας; by Σχολικό βιβλίο Ηροδότου + gancheva-pixabay; licence CC BY 4.0

Πιτσιρίκοι τα βάζουν με τους Γερμανούς

Text χωρίς τίτλο

=> Πώς κατάφερναν οι άοπλοι πιτσιρίκοι, σαν τον μικρό ήρωα, να νικούν τους Γερμανούς ναζί του Χίτλερ στην Κατοχή;

1) Μελέτησε το αφήγημα του Δημ. Ψαθά "Οι πιτσιρίκοι" και βρες όλα τα δυνατά τους σημεία.

2) Πρόσεξε, επίσης, γιατί ο συγγραφέας παρομοιάζει έναν Γερμανό σκοπό με τον Κύκλωπα Πολύφημο και έναν πιτσιρίκο με τον Οδυσσέα.

=> Δες, επίσης, πώς παρουσίασε ο δημιουργός του κόμικς "Μικρός 'Ηρως" τη θαρραλέα και νικηφόρα αντίσταση των παιδιών ενάντια στους κατακτητές της Ελλάδας κατά τον Β΄ παγκόσμιο πόλεμο. Μπες εδώ: "Αντικλείδι" Ή και εδώ: "Ο Αναγνώστης"

Credits: Μικρός Ήρως; by Βύρων Απτόσογλου; source https://el.wikipedia.org/wiki/%CE%9C%CE%B9%CE%BA%CF%81%CF%8C%CF%82_%CE%89%CF%81%CF%89%CF%82; licence PD

Γίγαντας κακός και γίγαντας καλός;

Text χωρίς τίτλο

=> Ωστόσο, είναι όλοι οι γίγαντες των παραμυθιών πάντα κακοί;

1) Διάβασε το παραμύθι του Όσκαρ Ουάιλντ "Ο σκληρόκαρδος γίγαντας" και...

βρες τις ομοιότητες του γίγαντα με τον Κύκλωπα στην Οδύσσεια, με βάση όσα λένε, προκαλούν ή κάνουν.

2) Αλλά βρες και τις διαφορές τους, μένοντας τελικά στον γίγαντα του Ουάιλντ, για να σχολιάσεις: Πώς χρησιμοποίησε ουσιαστικά τη σωματική του δύναμη και ποια ήταν η πραγματική δύναμη που είχε, στο σώμα;

Credits: The selfidh giant; by Vanya Liang; source https://www.behance.net/gallery/79826519/The-Selfish-Giant